Chés cleus
Ch’ju d’Jav’lot ou o dit  coère Chés cleus

Din chés éstaminets pi din chés ducasses o jue à chés cleus mais chés ésportfs is jue'te à ch' Jav’lot Tir dsu l’Chibe.

Pérsintachon dech  Jav’lot Tir dsu l’Chibe 

echl atrintchillage    

Ch’jav’lot ch’est éne pointe in achié d’inviron 2 cm éd diamète pi aveuc eune londjeur d’ 6 à 10 cm. El lourdeur ch’est d’ 200 à 400 grammes.

Eune baque aveuc des pleumes infitchée ale est vissée d’su l’pointe.

Ch’blo (L’chibe ou ch’bloce), il est foait in feurre ou in caroline (inviron 40 x 40 cm).  
Ech chinte del chibe i doét t’éte à 85 cm dech’ sol. Ach chinte il y o 2 chérkes (L' tiote baque al o un diamète d' 6 cm et pi ch'grand chérke i foait 21 cm).

Ch’pos d’tir ch’est un plantcher d’1 m ed’larche pi 2 m éd londjeur. Il est plaché à 8 m del’ chibe.

Chés points

Si ch’jav’lot i pique din l’tiote baque cha foait 2 points.
Si ch’jav’lot i pique din l’grande baque cha foait 1 point.
 
Ch’ javloteu Jean-Pierre Cappe ch’campion d’Franche 2009 il o foait 71 points aveuc 72 échtés.

Histoère 

In 1337, ch’roé Charles V i foait un décré d’où qu’il impêche chés jus d’balons pi chés jus d’dés… Chés onmes is s’in vont juer à dés jus d’djérre. Ch’ju d’jav’lot i s’in vo s’dév’lopper.

Ach XX° sièke, ch’ju d’chés cleus il est répindu din chés mines d’ chés Rouches Boéyeux. 

Apré, ch’ju i rinte din l’Anmiénoés pi seurtoute din ch’tchuin d’ Dourlin.

In janvié 1984, l’ Fédération Française de Javelot Tir Sur Cible (FFJTSC) ale est agréée par ch’ministère.

Campionnat d’Franche 

L’finale d’chés campionnats d’Franche ale s’est foaite à Lillers (Pas d’Caleus) l’ diminche 14 d’ join 2009, pis à Béthune (Pas d’ Caleus) l’ diminche 28 d’join 2009.

Chés clups éd Jav’lot Tir dsu l’chibe aminchés al FFJTSC 

 Pas d’Caleus  45 clups =  

Hachicourt , Aro C'minot, Aro ASPTT, Dainville, Feuchy, Mareul, Sainte-Catherine, Tilloy-les-Mouflines, Saint Nicolas, Saint-Leurint-Blangy , Fampoux.

Ann’zin, Iberque , Roquetoire, Auchez, Burbure, Lillers, Bétunne C'minot , Bétunne Bros d' Fér. 

Linse Acharné, Linse G.R.2, Avions 7, Guernay, Harnes , Courchelle-lès-Linse. 

Calais, Saint Martin/Boulonne, Pont d'Briques, Ch'Toutchet.

Barlin, Brouay-l'Bussière, Divion P.V., Divion P.A. , Haillicourt et pi Hérsin-Coupigny. 
  
L'Tchénoé et pi Huby Saint Leu. 

Liévin Mordus, Liévin J.C.M. pi Anques. 

Saint-Po, Savy Berlette, Fruche pi La Thieuloye. 

 Nord   23 clups =

Arleux, Kimbré Coqs Hardis, Kimbré Francs Tireurs, Walincourt, Niergnies et pi Romerie. 

Grande Synthe, Loon Plage, Spycker pi Bourbourg. 

Bauvin, Douvrin, Emmerin, Lille , Lorgies, Salomé, Seclin, Wattrelos. 

Abscon, Beuvrages, Fechain, Haveluy et Lourches. 

 Sonme   8 clups = 

Inke , Belloy-su-Sonme , Dourlin , Gintelle , Molin, Sanli-l’Sé, Péronne et Pont-Mès.

Eutes clups  3 clups =

Florange , Livry-Gargan ,  ATAC (clup de Saint Paul, île de la Réunion).

Chés cleus pi chés poémes 

Éstrait d’un poéme treuvé dsu l’arnitoèle ( vir   amour-poemes.com  )

[…]
A l’ducass’ d’Arras, qué gal’rie !
Qué peupl’ pour vir chés jav’loteux !
In-y aqueurt, pir’ qu’à inn’ lot’rie ;
Mais, chut ! Attintion ! V’là ch’pointeux !
[…]

Notes pi référinches 

Sport picard